CELEX: 31986D0185
Language: el
Date: 1986-04-02 00:00:00
Title: 86/185/ΕΚΑΧ: Απόφαση της Επιτροπής της 2ας Απριλίου 1986 για τον καθορισμό του επιπέδου παραδόσεων προϊόντων σιδήρου και χάλυβα ΕΚΑΧ, καταγωγής Πορτογαλίας, στο υπόλοιπο της κοινής αγοράς, εξαιρουμένης της Ισπανίας (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31986D0185

86/185/ΕΚΑΧ: Απόφαση της Επιτροπής της 2ας Απριλίου 1986 για τον καθορισμό του επιπέδου παραδόσεων προϊόντων σιδήρου και χάλυβα ΕΚΑΧ, καταγωγής Πορτογαλίας, στο υπόλοιπο της κοινής αγοράς, εξαιρουμένης της Ισπανίας (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 21/05/1986 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Απριλίου 1986  για τον καθορισμό του επιπέδου παραδόσεων προϊόντων σιδήρου και χάλυβα ΕΚΑΧ, καταγωγής Πορτογαλίας, στο υπόλοιπο της κοινής αγοράς, εξαιρουμένης της Ισπανίας  (Το κείμενο στην πορτογαλική γλώσσα είναι το μόνο αυθεντικό)  (86/185/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την πράξη προσχώρησης της Ισπανίας και της Πορτογαλίας, και ιδίως το πρωτόκολλο αριθ. 20,  τη σύμφωνη γνώμη του Συμβουλίου,  Εκτιμώντας:  ότι, δυνάμει του πρωτοκόλλου αριθ. 20 σχετικά με την αναδιάρθρωση της πορτογαλικής βιομηχανίας σιδήρου και χάλυβα και την κοινή δήλωση σχετικά με την πορτογαλική βιομηχανία σιδήρου και χάλυβα, οι παραδόσεις στην κοινοτική αγορά προϊόντων σιδήρου και χάλυβα ΕΚΑΧ, καταγωγής Πορτογαλίας, θα πρέπει να υποβληθούν, κατά το 1986, σε ποσοτικούς περιορισμούς·  ότι δεν υπάρχει συμφωνία, κατά την ημερομηνία της προσχώρησης, μεταξύ της Επιτροπής και της πορτογαλικής κυβέρνησης σχετικά με το επίπεδο των προαναφερθεισών παραδόσεων ·  ότι θα πρέπει, ως εκ τούτου, η Επιτροπή, κατ' εφαρμογή της παραγράφου 5 στοιχείο α) δεύτερο εδάφιο του πρωτοκόλλου αριθ. 20, να καθορίσει το επίπεδο των εν λόγω παραδόσεων μετά από σύμφωνη γνώμη του Συμβουλίου·  ότι, στο πλαίσιο της παραγράφου 3 στοιχείο α) πρώτο εδάφιο της εν λόγω κοινής δήλωσης, το επίπεδο των παραδόσεων θα πρέπει να συμβιβάζεται με τους στόχους της πορτογαλικής αναδιάρθρωσης και με τις προβλέψεις που έχουν γίνει σχετικά με την εξέλιξη της κοινοτικής αγοράς·  ότι δεν προβλέπονται χαρακτηριστικές αλλαγές στην κοινοτική αγορά κατά το 1986 σε σχέση προς το 1985, αλλά κυρίως η διατήρηση πολλών ουσιωδών στοιχείων του εσωτερικού μηχανισμού προς καταπολέμηση της κρίσεως·  ότι, ως εκ τούτου, οι πορτογαλικές παραδόσεις στο υπόλοιπο της κοινοτικής αγοράς, εξαιρουμένης της Ισπανίας, δεν θα πρέπει να υπερβούν, κατά το 1986, το επίπεδο των 90 000 τόνων, ποσότητα στην οποία λαμβάνονται υπόψη οι συνήθεις παραδόσεις της Πορτογαλίας προς την Κοινότητα στη σύνθεσή της στις 31 Δεκεμβρίου 1985, λαμβανομένων υπόψη των προσφάτων εξελίξεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι παραδόσεις προϊόντων σιδήρου και χάλυβα ΕΚΑΧ, καταγωγής Πορτογαλίας, στο υπόλοιπο της κοινοτικής αγοράς, εξαιρουμένης της Ισπανίας, κατά τη διάρκεια του έτους 1986 δεν πρέπει να υπερβούν ποσότητα 90 000 τόνων.  Άρθρο 2  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 2 Απριλίου 1986.  Για την Επιτροπή  Karl-Heinz NARJES  Αντιπρόεδρος